
Cyflwyniad 
Yn y fideo cyflwynir ymyrraeth bydd yn helpu plant o dan anfantais tlodi ac amddifadedd cymdeithasol. Gwelir fod tlodi’n cynyddu’n rhyngwladol ac erbyn heddiw Cymru yw un o’r gwledydd sy’n dioddef mwyaf yn y Deyrnas Unedig. O ganlyniad gwelir yr angen i gau’r bwlch tlodi cyn i’r cenhedloedd i ddod byw o dan anfantais tlodi. Os rhoddir ffocws ar blant yn ifanc gobeithir erbyn iddynt adael yr ysgol bydd ganddynt y sgiliau sydd angen ar gyfer bywoliaeth dda. Maent yn dod o gartrefi incwm isel felly mae bywyd yn heriol, ingol ac yn aml nid yw eu hanghenion yn cael eu cwrdd. Drwy osod ymyraethau byddant yn ennyn ddigon o brofiadau i herio tlodi ac amddifadedd cymdeithasol a galluogir plant i dyfu a theimlo perthyn.
Cefndir ysgol
Mae ysgol Bro Seren yn ysgol Saesneg wedi’i leoli mewn ardal ddifreintiedig yng Ngheredigion. Darparir addysg i 285 o blant o’r oedran 3-11, ac yn gartref i 39 o blant sy’n mynychu’r ysgol feithrin y Sêr..
Lleolir yr ysgol mewn ardal lle mae nifer fawr o’r plant o gartrefi Saesneg, o ganlyniad prin yw siaradwyr Cymraeg. Gyda hyd at 6% o’r plant o gartrefi lle mae Saesneg yn iaith ychwanegol. Ar hyn o bryd mae 39% o’r plant yn derbyn prydau ysgol am ddim.
Yn rhan o dîm yr ysgol mae 14 athrawon llawn amser gyda 2 yn rhan amser. I gyd mae 16 o ddosbarthiadau gyda 2 ddosbarth ar gyfer pob blwyddyn. Rhannir y ddau ddosbarth ar gyfer pob grŵp oedran yn gallu is ac uwch yn ôl cyrhaeddiad.
Ar gyfer ysgol Bro Seren mae’r gyllideb ar gyfer pob disgybl yn gyfwerth i £5,205. 
Syniad tu ôl i’r ymyrraeth
Un sbardun ar gyfer ymyrraeth oedd llythyr o riant ysgol (atodiad 3). Roedd y llythyr yn agoriad llygad a rhoddir pwrpas i wneud newidiadau nawr cyn i bethau mynd yn rhy hwyr. Y nod yw gwneud newidiadau bach ar draws yr ysgol er mwyn cefnogi bob teulu sy’n dioddef o straen byw o dan anfantais tlodi.
[bookmark: _Hlk23925728]Sbardun arall oedd graff (atodiad 6) sy’n dangos ystadegau sy’n cefnogi mai Cymru sy’n byw ymysg y canran uchaf o bobl gydag incwm isel o’r Deyrnas Unedig. Felly mae tlodi yn broblem i Gymru gyfan. Sylweddolwyd pe byddai pob ysgol ym mhob Sir yng Nghymru yn gwneud newidiadau mi fydd y canran yn gostwng ar draws Cymru ar gyfer y dyfodol.
Dengys atodiad 7 data o dabl am y nifer o blant sy’n derbyn prydau ysgol am ddim. Er taw Ceredigion sydd ar nifer lleiaf sy’n derbyn prydau ysgol am ddim (PYD) mae dal le i wella. Ar draws Gymru o’r flwyddyn 17/18 i 18/19 gwelwyd cynnydd o 4,334 sy’n derbyn prydau ysgol am ddim. Cefnogir bod angen taclo effeithiau tlodi cyn i’r niferoedd parhau i gynyddu.
Yn debyg, dengys atodiad 8 arolwg Estyn yn 2015 y canran o blant derbyniwyd PYD. Gwelwyd bod y canran yn fater gofidus gyda 37% o’r plant yn derbyn PYD. Gwelir yr angen i leihau'r nifer yn sylweddol gan fod y canran lot yn uwch na chyfartaledd Cymru. Y fwyaf o blant sy’n PYD y fwyaf o deuluoedd incwm isel sydd yn yr ysgol, felly gwelir blwch i weithio gyda rhieni.
Yr ymyrraeth
Gwelir fod tlodi yn cael effaith ar fywyd plentyn o ddydd i ddydd. Gan weithio ar ymyrraeth sy’n cefnogi plentyn o dlodi o dan y themâu corfforol, meddyliol, datblygiad yn yr ysgol ac ymddygiad rhieni bydd y plant yn cynyddu presenoldeb, yn mwynhau ysgol ac yn cynyddu safonau dysgu yn ogystal yn herio’r nifer sy’n derbyn prydau ysgol am ddim. 
Corfforol
Dros y gwyliau mae nifer yn mynd heb fwyd gan fel arfer maent yn derbyn PYD ac yn mynychu’r clwb brecwast. Bellach mae rhaid i rieni ariannu mwy o fwyd. I herio hyn buddsoddir llywodraeth Cymru £500,000 i mewn i brosiect i fwydo plant o dlodi. Sylweddolwyd bod hyd at 3 filiwn o blant ar draws y DU o dan risg newyn yn ystod gwyliau. Yn debyg amlyga Forsey, A. (2017) bod ‘holiday hunger’ yn ofid mawr, ‘‘those children who exist on an impoverished diet, while taking part in little or no activity in the holidays, return to school malnourished, sluggish, and dreary’’. Drwy gynnig prydau yn ystod gwyliau gwelir newid mawr yn ymddygiad y plant yn yr ysgol.  Mae derbyn prydau ysgol am ddim yn rhyddhau straen ariannol oddi teuluoedd o dlodi. Ond er bod yn fuddiol i blentyn i gael pryd iachus dadleua Adams, R. (2018) nid yw’n dod yn agos i gwrdd ag anghenion disgybl, ‘‘The survey found that 55% of teachers felt free school meal provision did not come close to meeting the needs of pupils from poor backgrounds’’. Soniwyd bod prydau ysgol am ddim yn fantais fawr i blentyn ond mae llawer mwy o waith i wneud i sicrhau fod eu hanghenion yn cael eu cwrdd. Tybia Adams, R. (2018) bydd y sefyllfa o newynu’n gwaethygu wrth i’r llywodraeth gwneud toriadau ariannol PYD.
Ymddygiad rhieni
[bookmark: _Hlk24188870]Amlyga’r Child poverty action group (2019) bod 71% o blant yn byw mewn cartrefi gyda rhieni sydd ddim yn gweithio ac felly’n byw mewn tlodi yn y DU. Ategir Egan, D. (2013) fod cydberthyniad positif rhwng ymrwymiad rhieni a datblygiad academaidd plentyn. Cefnoga dogfen y llywodraeth ‘FaCE the challenge together: Family and community engagement toolkit for schools in Wales’ hyn hefyd gan nodi fod problemau'r cartref yn cael effaith sylweddol ar berfformiadau academaidd. Amlyga Harris and Goodall (2007) hyn ‘‘Parental engagement in children’s learning makes a difference’’. Dengys dylai rhieni fod yn fodelau rôl dda ac arwain eu plant i benderfyniadau da.
Nodwyd yn nogfen JRF (2007) fod canran uchel o rieni o dlodi yn dioddef o straen a llai abl i ddarparu’r amgylchiadau cartref gorau. O ganlyniad yn fwy tebygol o ddefnyddio dulliau disgyblu fwy llym. Mae cyflwr meddyliol y rhieni’n cael effaith sylweddol ar y plant. Er mwyn atal hyn cydweithir gydag asiantaethau megis ‘teuluoedd yn gyntaf’. Ariannir gan y llywodraeth gan arbenigo wrth weithio gyda theuluoedd o dlodi i sicrhau fod plant yn ddiogel yn eu cartrefodd. Er mwyn lleihau straen economaidd anogir rhieni i gydweithio gyda’r rhaglen ‘Parents and childcare and employment project’. Helpir rhieni i chwilio am waith gan ddarparu gofal plant wrth fynychu hyfforddiant. Mae rhiant yn gymwys ar gyfer y cymorth os yn ddi-waith, allan o addysg, a heb ofal plentyn. Trwy sefydlu clybiau ysgol neu glwb brecwast mae’r rhieni yn medru mynd allan i weithio yn ogystal eu plant yn cael cyfle i gymdeithasu.
Mae’r elusen ‘Save the children’ yn cydweithio’n agos gyda theuluoedd o dlodi i wella sefyllfa byw. Gwelir yn aml fod rhieni ddim yn rhoi cymorth academaidd i blant neu ddim yn gwybod sut i roi cymorth. Felly sefydlwyd rhaglen ‘families conect’ ar ôl cydnabod bod plant o deuluoedd incwm isel yn 50% fwy tebygol i dan gyflawni yn yr ysgol.
Cefnoga Weale, S. (2019) fod tlodi yn arwain at ddiffyg adnoddau ysgol neu wisg ysgol. Oherwydd hyn mae plant yn profi bwlio wrth i gyfoedion gwneud hwyl gan nad oes ganddynt y wisg gywir neu oherwydd eu cefndir. Drwy wneud cais am y grant datblygu disgyblion rhodd gymorth ariannol o £125 i bob cais plentyn er mwyn talu am y wisg ysgol gywir neu adnoddau ysgol. Tybia Estyn (2013) fod y grant yn helpu i wella deilliannau dysgu, hefyd gellir rhyddhau straen.
Meddyliol
Dengys y ‘Family stress model’(Conger er al. 2000) atodiad 9 yr effaith mae straen y teulu yn cael ar blentyn. Dengys bod yn cael effaith ar addysg ac o ganlyniad dyfodol y plentyn. Awgrymir dylid cynnig hyfforddiant ar gyfer rhieni i ddysgu sut i roi’r gofal orau o dan eu hamgylchiadau byw.
Cydweithir TAF gyda’r ysgol a theulu cyfan i fesur hapusrwydd, anawsterau iechyd, corfforol ac emosiynol, ymddygiad heriol, anawsterau’r gymuned, bwlian neu faterion tai. Yn aml cydnabyddir ysgolion y plant sydd angen cymorth ac yn danfon cais at TAF. Noda Estyn (2013) er bod awdurdodau lleol yn canolbwyntio ar fynd i’r afael ag effaith tlodi, dim ond rhai sydd yn gwella safonau a lles gan nid oes amcanion penodol er mwyn cau’r bwlch.
Datblygiad yn yr ysgol
Effeithir tlodi ar ddatblygiad academaidd plentyn. Dadleua Child poverty action group (2019):
Children who have lived in persistent poverty during their first seven years have cognitive development scores on average 20 per cent below those of children who have never experienced poverty. 
Yn debyg sonnia FPG Snapshot (2007) bod plant o dlodi yn llai tebygol o fynychu’r coleg lle cyflwynir ystadegau, ‘‘88 percent of affluent students attend college, only 36 percent of children raised in poverty do’’. Yn aml mae addysg unigolion o dlodi yn dod i ben oherwydd beichiogrwydd ifanc, alcohol neu gyffuriau. Gwelir yr effaith drwy wylio rhaglen y BBC ‘One family in Wales’. Dengys bod angen darparu gwell addysg ar y meysydd a’r peryglon i blant o dlodi.
Asiantaeth fuddiol er mwyn sicrhau dechrau da ym mywydau plant yw ‘dechrau’n deg’. Rhodd gymorth i blant o dan 4 i sicrhau cyrhaeddiad i’w potensial drwy weithio’n agos gyda’r ysgol feithrin er mwyn taclo’r broblem yn gynnar. Mae modd fod yn gymwys i ofal rhan amser i blant rhwng 2-3 i deuluoedd cael amser i weithio. Sonnir bod rheini yn ddylanwad cryf ar ddatblygiad llythrennedd yn enwedig o enedigaeth i 3 mlwydd oed. Gwelir y pwysigrwydd o siarad, darllen a chanu i’r plentyn i hybu geirfa. Hybir Dallimore, D. (2019) addysg gynnar. Dadleua bod addysg gynnar ‘‘bellach yn sylfaen hanfodol ar gyfer dysgu gydol oes lwyddiannus, ar gyfer integreiddio cymdeithasol, ac ar gyfer datblygiad personol, iechyd a chyflogadwyedd diweddarach pob plentyn’’. Yn ogystal bydd addysg gynnar yn hybu llythrennedd a bod y plant sy’n agored i niwed yn elwa orau o addysg gynnar. Cefnoga ymchwil Hart a Risey (2003) lle canfir ‘’by age 3, the children of professional parents were adding words to their vocabularies at about twice the rate of children in welfare families’’.
Gyhoeddir y National litteracy trust ‘Improving literacy is one way to break the poverty cycle’. Yn ôl tystiolaeth perfformir plant yn well gyda chefnogaeth rhieni. Felly awgrymir strategaeth arfer dda Estyn (2018) o gynyddu llyhthrenned, ‘developing good reading habits’. Dengys bod ysgol Alltwen yn cynnal sesiynau darllen i’r rhieni sydd heb dechnoleg, sy’n gweld darllen yn heriol ac i blant sydd yn tangyflawni yn academaidd. Gellir defnyddio cyflyru gweithredol fel Skinner gan wobrwyo plant os ydynt yn llwyddo i ddarllen adref gyda’r rhieni. Rhodd hyn gymhelliant a phwrpas i blentyn.
Un o argymhellion Estyn yn arolwg 2015 (atodiad 8) oedd gwella presenoldeb oherwydd bod cysylltiad rhwng tangyflawni a phresenoldeb isel. Cefnoga Cutillo, M. (2013)gan farnu bod tlodi yn atal plant i fynychu ysgol oherwydd straen, diffyg egni, gofalu am aelodau’r teulu neu drawma. Dengys bod presenoldeb isel yn cael effaith hir dymor ar addysg. 

Esiampl nodedig dengys fod tlodi yn cael effaith hir dymor ac yn atal dechreuad gorau yw fideo UNICEF (2017) (atodiad 9). Amlyga neges bod angen codi ymwybyddiaeth ar effeithiau tlodi. Gwelir fod tueddiad i blentyn o dlodi tangyflawni’n academaidd, o ganlyniad mae chwilio am swyddi yn her. Cytunwyd taw plant yw ein dyfodol, oherwydd hyn mae rhaid gosod ymyraethau yn ei le tra bod y plant yn ifanc.
Noda Arshard (2013) bod athrawon eisiau gwneud y gorau dros y plant ond yn aml ofnai codi safonau oherwydd datgelu i’r plentyn neu riant eu problemau personol. Ofnai bydd y rheini yn gwrthod cymorth oherwydd teimlir cywilydd. Mae angen i athrawon cydnabod y 7 ffactor a gyhoeddir gan Jensen, E. (2013) sy’n effeithio ar blant o dlodi, sef iechyd a maeth, geirfa, ymdrech ac egni, meddylfryd, meddwl gwybyddol, perthynas a lefelau straen.
Corfforol- Dengys ystadegau Weale, S. (2019) bod tlodi yn cael effaith ar ddatblygiad corfforol a pherfformiad yn yr ysgol. Nodwyd bod 78% o blant yn cael eu heffeithio gan flinder, 76% o ddiffyg canolbwyntio, 75% o ymddygiad gwael, gyda 57% yn dioddef o newyn. Gwelir o ystadegau (atodiad 7) bod gormod o blant yn derbyn prydau ysgol am ddim yng Nghymru. Dylai rhieni manteisio ar glybiau brecwast i alluogi dechreuad da drwy atal newynu. Gwelir arfer da o glwb brecwast yn ysgol Hatch End High School lle nodwyd ‘‘Our breakfast club has undoubtedly had a positive impact on the students, who are now more focused and engaged in lessons’’. Mae ariannu clwb brecwast yn gostus, ond gellir ei ariannu drwy’r ‘Greggs foundation’ sy’n seilio ar weithwyr gwirfoddol fel rhieni. Drwy wirfoddoli helpir rhieni cael profiad, creu perthynas a chymdeithasu.
Rhieni- Hawlia Harmon, W. (2018) yr angen i gydweithio gyda rhieni,‘‘Let your students and families know they can trust you and make them feel welcome’’. Drwy gynnal perthynas gwneir bywyd ysgol yn haws drwy fabwysiadu agwedd gadarnhaol am eu dysgu.
Buddion ysgolion o weithio gydag asiantaethau fel Teuluoedd yn gyntaf yw cael cymorth arbenigol yn ogystal â chael mewnwelediad i sefyllfa byw’r plentyn. Un rhaglen lesol i ddilyn yw’r ‘inclusive package’. Mae’r rhaglen yn arbenigo ar gyfer mynediad rhoi mynediad i’r gymuned a chyfleoedd oherwydd diffyg arian. Darparir fan sy’n rhoi cyfle i blant dros 5 i chwarae gydag offer a chymdeithasu. Rhodd amser i rheini ymuno neu siarad gyda gweithwyr i gael cymorth.
Meddyliol- Cydnabyddir Thompson (2017) gall anfantais gymdeithasol arwain at niwed gwybyddol neu oediad yn natblygiad. Dadleua bod anfantais bellach yn gysylltiedig gyda ffactorau seicolegol, amgylcheddol a chymdeithasol. Yn dilyn bod straen yn seiliedig gyda thlodi, er mwyn cofnodi teimladau gellir defnyddio’r ap 'Speakr' neu gellir defnyddio therapi Lego. Helpir i blant siarad am eu teimladau drwy chwarae. Cysylltir hyn gyda theori Reggio Amelia a dysgu drwy chwarae. Bellach mae’r ymyraethau yn cefnogi lles plentyn o dlodi sy’n gysylltiedig gyda model Siegel (2011) ‘The healthy mind platter’. Mae’r elfennau i gyd yn helpu i gadw meddwl iachus.
Datblygiad yn yr ysgol- Mae blinder cysylltiedig â thlodi ac effeithir ar gyflawniad plant. Ateb i ddelio gyda’r broblem yw addysgu’r rhieni am bwysigrwydd cwsg gan ddefnyddio cymorth ‘The sleep council’. Ar y wefan mae clipiau fideo, strategaethau cysgu a thaflenni gwybodaeth am ddim.
Atega Estyn (2013) Nid oes digon o gyfleoedd hyfforddi lle y gall arweinwyr ysgol ddysgu am ddulliau o fynd i’r afael ag effaith tlodi. Gan fod hyfforddiant yn gostus awgryma Estyn i greu cofnodion olrhain i dracio cynnydd unigolion i wella lles fel man cychwyn. Gellir cynnal sesiynau hyfforddi yn ystod HSM yn fuddiol fel nid oes angen ariannu am athrawes cyflenwi. 
I ysgolion Saesneg dylai ffocysu ar safon dysgu Cymraeg gan fod yn gysylltiedig gyda chyflogadwyedd. Atega Lewis, W. G. (2011) buddion siarad dwy iaith fel, ‘‘Gall y defnydd o ddwy iaith - o’i wneud yn ystyrlon a phwrpasol - hyrwyddo sgiliau gwybyddol disgyblion’’.
Maslow’s hierachy of needs
Gyhoeddir Maslow model syn cyfleu’r anghenion sydd angen ar blentyn (atodiad 10). Er yr haen gwaelod dengys yr anghenion sylfaenol, yn aml mae plentyn o dlodi ddim yn profi’r anghenion yma.
Bwyd- Profir plant o dlodi newyn, i ddelio gyda’r sefyllfa derbynnir PYD neu brydau am ddim dros y gwyliau gyda grantiau’r llywodraeth.
Gorffwys- Mae amgylchiadau cysgu plentyn o dlodi ddim yn aml yn cwrdd â’u hanghenion. Fel cymorth i sicrhau cwsg da neu strategaethau defnyddir cymorth o wefan ‘The sleep council’.
Gwres- Mae cyngor Ceredigion yn cynnig cymorth o ran gwresogi’r tŷ gan sefydliad Nyth drwy fynd o amgylch tai i osod strategaethau arbed dŵr ac ynni, neu i ddarparu boeler newydd (atodiad 11).
Diogelwch- Gall yr ysgol gwarchod eu diogelwch wrth weithio gyda TAF drwy fonitro diogelwch yn y cartref. Neu drwy warchod diogelwch o fwlio sefydlir system buddies lle mae disgyblion yn patrolio’r iard yn helpu plant i fod yn hapus a ddiogel.
Perthynas- Adeiladir yr ysgol perthynas gyda’r rhieni a’r plant drwy gynnal sesiynau ddarllen. Dengys fod y rhieni yn cymryd diddordeb yn addysg eu plant, o ganlyniad mae perfformiad addysgol yn cynyddu.
Hunan-wireddu- Gall fynychu clybiau ar ôl ysgol helpu plant i deimlo cyflawniad ac i ehangu sgiliau. Pwysleisia Harmon, W. (2018) fod tosturi yn bwysig drwy osod nodau gyda’r plant i alluogi teimlad o hunan gyflawniad.
Er mwyn sicrhau fod yr haenau yma i gyd yn agored i blentyn o dan anfantais tlodi ac amddifadedd cymdeithasol mae modd clymu i mewn gyda hawliau plant. Gwelir yr holl hawliau sydd ar gael i blentyn yn atodiad 12 gwelir pwysigrwydd i addysgu’r plant i adnabod y mynediad sydd ganddynt ar sail yr hawliau.
Y broses feddwl
I ddechrau es ati i ddarllen dogfen Ddyfodol Lwyddiannus er mwyn cael fy ysbrydoli ar gyfer ymyrraeth. Gwelir fod Donaldson (2015) yn aroleuo sut dylai plant o dlodi cael eu trin. Noda Donaldson (2015: 27) ‘Bydd pob plentyn a pherson ifanc…yn osgoi cael eu rhoi dan anfantais oherwydd tlodi’. Er bod plant o dlodi yn aml yn gweld bywyd ysgol yn anodd, gwelir Donaldson (2015) dylai pob plentyn yn enwedig y rhai o dlodi cael ymdriniaeth wahanol oherwydd eu cefndir. Oherwydd hyn teimlaf fy mod i eisiau rhoi hyn ar waith gan fod tegwch yn bwysig.
O hynny roedd angen i mi wneud llawer o ymchwil oherwydd nid wyf wedi cael profiad o weithio’n agos gyda phlentyn o dlodi nag i weld pa gymorth sydd ar gael yn yr ysgol. Wrth ymchwilio ar des i ar draws model o wefan Child poverty action (atodiad 15). Mae’r model yn cyfleu'r ffactorau sy’n cael effaith ar blentyn o dlodi. I mi roedd hyn rheswm arall dros ffocysu ar blant o dlodi. Gwelais fod cymaint gall ysgolion gwneud i helpu plant o dlodi er mwyn atal yr effeithiau yma. Ar ôl ymchwilio es ati i greu map meddwl sy’n cynnig ymyraethau posibl i gau’r bwlch tlodi. (Atodiad 13).
[bookmark: _Hlk24543265]Gwerthusiad 
Roeddwn i wedi mwynhau ymchwilio mewn i’r thema tlodi gan fod yn gyfle i gynllunio newid i blant o dan anfantais. Fel athrawes credaf fod angen fod yn fodel rôl dda gan sicrhau fod y plant yn cyrraedd eu potensial er eu cefndir. Credaf dylai’r ysgol fod yn le diogel i blant felly gwelaf wrth ymchwilio i weld pa gymorth sydd ar gael i blant o dlodi yn lleol yn ddiddorol iawn. Credaf fod yr ymyraethau rydw i wedi dewis i gyd yn buddio plentyn o dlodi. Rydw i wedi llwyddo i gefnogi plentyn o dlodi mewn nifer o agweddau megis yn gorfforol, meddyliol, academaidd ac ar ymddygiad rhieni. Gan ffocysu ar amryw o agweddau ar y cyfan rhoddir mwy o gyfle i’r plant o dan sylw dyfu a herio’r sefyllfa anfanteisiol.
Mwynheais y broses o gyflwyno’r ymyrraeth ar fideo. Credaf fod hyn yn gwneud y broses yn fwy realistig gan ein bod yn gallu rhannu ein syniadau allan yn uchel drwy seilio’r fideo fel ein bod yn delio gyda llywodraethwyr go iawn. Galluogir i ni fel myfyrwyr i ddeall ac ymchwilio’r broses mae ysgolion yn cymryd er mwyn gosod ymyrraeth yn llwyddiannus. O ganlyniad pe byddai ysgol yn defnyddio’r ymyraethau yma gellir herio bod plant o dlodi yn perfformio’n is mewn addysg a chynnal y dechreuad orau iddynt mewn bywyd.
Wrth gwblhau’r aseiniad gwelir fod modd cyflawni egwyddorion allweddol allan o’r ddogfen y ‘Cod ymddygiad ac ymarfer proffesiynol’:
· 1.2- ‘Cyfrannu at greu amgylchedd dysgu teg a chynhwysol drwy fynd i'r afael â gwahaniaethu, ystrydebu a bwlio’. Gwneir hyn drwy sicrhau fod plant o dlodi yn cael chwarae teg yn yr ysgol.
· 1.4- ‘Meddu ar ddyletswydd gofal dros ddiogelwch dysgwyr a'u llesiant corfforol, cymdeithasol, moesol ac addysgol’. Sicrhau fod lles y plant o dlodi yn cael eu gwarchod gan weithio’n agos gyda TAF neu’r ap ‘Speakr’.
· 3.3- ‘Datblygu a chynnal perthnasau gwaith proffesiynol gyda rhieni’. Gwelir fod cyswllt rhieni yn bwysig er llwyddiant y plant yn academaidd ac i gynnal cefnogaeth. 
Yn ogystal credir fod yr ymyrraeth yn annog athrawon i gynyddu ymwybyddiaeth a chynyddu gwerthoedd ac ymagweddau o ddogfen ‘Cyflwyniad i’r safonau proffesiynol ar gyfer addysgu ac arweinyddiaeth’. Credaf fod pob gwerth ac ymagwedd o’r llun yn cael eu mabwysiadu bellach: 

